ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
༄༅། །བཤད་པའི་རྒྱུད་ཁྲི་དྲུག་སྟོང་པའི་དགོངས་པ་རྡོ་རྗེ་འཇིགས་བྱེད་ཀྱི་ལས་བྱང་བདུད་
བཞིའི་གཡུལ་ལས་རྣམ་པར་རྒྱལ་བ་ཞེས་བྱ་བ་བཞུགས་སོ།།
དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་གསང་ཡེ་ཤེས། འཇམ་དཔལ་གཤིན་རྗེའི་
གཤེད་ནག་པོ་གསང་བ་དེ་ཁོ་ན་ཉིད་ཀྱི་སྙིང་པོ་འཁྲུལ་འཁོར་རིན་པོ་ཆེའི་རྒྱལ་མཚན་འཕྲུལ་གྱི་
མེ་ལོང་ཁྲི་དྲུག་སྟོང་པ་ཞེས་བྱ་བ་རྒྱུད་ཀྱི་རྒྱལ་པོ་ཆེེན་པོའི་ལེའུ་བརྒྱད་བརྒྱ་ལྔ་བཅུ་ང་བདུན་པ་
ནས་བརྒྱད་བརྒྱ་གོ་ལྔའི་བར་གསུངས་པའི་རྡོ་རྗེ་འཇིགས་བྱེད་དཔའ་བོ་གཅིག་པའི་ལས་བྱང་
བདུད་བཞིའི་གཡུལ་ལས་རྣམ་པར་རྒྱལ་བ་ཞེས་བྱ་བ། བླ་མ་དང་འཇམ་པའི་དབྱངས་ལ་ཕྱག་
འཚལ་ལོ། །སྟོང་ཉིད་ཆོས་དབྱིངས་འགྱུར་བྲལ་ལས། །རྣམ་རོལ་རྡོ་རྗེའི་ཁྲོ་བོ་ཆེར། །གུས་
བཏུད་དེ་ཉིད་སྒྲུབ་པའི་ཐབས། །རྒྱུད་དོན་ཇི་བཞིན་འདིར་བཤད་དོ། །དེ་ལ་གསུམ། སྔོན་འགྲོ། དངོས་
གཞི། རྗེས་སོ། །དང་པོ་སྔོན་འགྲོ་ནི། གནས་དང་སྒྲུབ་པ་ཡོ་བྱད་དང༌། །སྐྱབས་སེམས་བཀའ་བསྒོ་མཚམས་གཅོད་དང༌། །བྱིན་དབབ་དམ་བཅའ་
ཚོགས་བསགས་པའོ། །དང་པོ་རྒྱུད་ཀྱི་ལེའུ་བརྒྱད་བརྒྱ་དོན་གཉིས་པར། དུར་ཁྲོད་ནག་སྟོང་མཚན་མ་གཅིག །ཆུ་འགྲམ་ཤིང་གཅིག་རི་ཡི་
425

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྩེ། །གྲོང་ཁྱེར་ལྷ་ཁང་མ་མོའི་ཁྱིམ། །ཁང་སྟོང་བཞི་མདོ་འཐབ་མོའི་གནས། །བྱིན་ཆེ་བཀྲ་ཤིས་དབེན་གནས་སུ། །ཞེས་པ་རྣམས་གང་ཡང་རུང་
བར་རོ། །གཉིས་པ་སྒྲུབ་པོ་དུས་གང་ལ་ཇི་ལྟར་ཞུགས་པ་ནི། དེ་ཉིད་ལས། ཤིན་ཏུ་མཉམ་བཞག་སྔགས་པ་ཡིས། །འབྱུང་བའི་ཚེས་ནི་བཅུ་བཞི་
ལ། །མཚན་མོ་ཡར་ཕྱེད་མར་ཕྱེད་ལ། །གཅེར་བུ་སྐྲ་བསིལ་ཐལ་ཆེན་དང༌། །རྣམ་པར་སྣང་མཛད་ཚིལ་ཆེན་གྱིས། །ལུས་བྱུག་ཁྲག་ཆེན་ཐིག་ལེ་
གདབ། །བདུད་རྩི་རྣམ་ལྔ་ཤ་ཆེན་བཟའ། །ཅང་ཏེའུ་དཀྲོལ་ཞིང་དུར་ཁྲོད་ཀྱི། །གནས་སུ་ཧ་ཧཱ་ཞེས་སུ་བརྗོད། །གར་སྟབས་བྱ་ཞིང་སྔགས་བཟླས་
བསྒོམ། །ཞེས་པ་ལྟར་སྒྲུབ་གནས་སུ་འགྲོ། གསུམ་པ་ཡོ་བྱད་ནི། དེ་ཉིད་ལས། ཅེ་སྤྱང་སྟག་དོམ་གཅན་གཟན་ཚོགས། །རོ་ལ་འགྲད་ཅིང་བྱ་རོག་
ཁྭ། །ཀཾ་ཀ་འུག་པ་ཤ་ཟ་ཁྲི། །རྣལ་འབྱོར་གཅེར་བུ་སྒྲུབ་པ་པོ། །སྐྲ་བཤིག་ཕྱག་རྒྱ་ལྔ་དང་ལྡན། །ཐོད་པས་མགུལ་བརྒྱན་ཧ་ཧཱ་རྒོད། །ཐོད་པ་ཅང་
ཏེའུ་ཁ་ཊཱཾ་འཛིན། །བཅོམ་ལྡན་ཁྲོ་ལ་རྩེ་གཅིག་བལྟ། །དུར་ཁྲོད་གནས་དེར་འཇུག་པ་བྲི། །གཞན་གྱིས་མི་མཐོང་རབ་གནས་བྱའོ། །དཀྱིལ་འཁོར་
རྫས་ཀྱིས་ལྷོ་ཕྱོགས་བཀྲམ། །གཞན་ཡང་ཞིང་ཆེན་ཞིང་ཆུང་གི། །འཕན་རིང་འཕན་ཕྲན་རྒྱུ་ཞགས་དང༌། །མི་རྐང་གླིང་བུ་ཐོད་པའི་རྔ། །དུར་ཁྲོད་
ཀེང་རུས་རྫས་རྣམས་བཀྲམ། །ཁྲོ་རྒྱལ་རྡོ་རྗེ་འཇིགས་བྱེད་ཀྱི། །དམ་རྫས་མཆོད་རྫས་རྒྱན་རྫས་ཡིན། །ཞེས་པ་ལྟར་དང༌། གཞན་ཡང་མཆོད་
གཏོར་བྲ་ནག་གི་འབྲུ་ལྟ་བུ་འཁོར་གྲུ་གསུམ་བཅུ་ལ་ཨོང་སྐྱུས་བསྐོར་བ་དཀར་དམར་གྱིས་བརྒྱན་པ་དང༌། སྨན་རཀ་ཕྱི་ནང་གསང་བའི་མཆོད་རྫས་
ཚོགས་པར་བཤམ། བྲིས་སྐུ་ལྷོ་ནས་བྱང་དུ་ཕྱོགས་པར་བཀྲམ་པའི་མདུན་དུ། སྒྲུབ་པོ་བྱང་ནས་ལྷོར་གདོང་ཕྱོགས་པས་སྟན་བདེ་བར་བསམ་གཏན་
426

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
རྒྱས་དམ
གྱི་ཡན་ལག་ལྔ་དང་ལྡན་པས་དུར་ཁྲོད་ཀྱི་ཆས་དང་ལྡན་པར་འདུག་གོ། །བཞི་པ་སྐྱབས་སེམས་ནི། རྫོགས་པའི་སངས་རྒྱས་དམ་
ཆོས་དང༌། །ཚོགས་མཆོག་རྣམས་ལ་བདག་སྐྱབས་མཆི། །ཡོན་ཏན་རྒྱ་མཚོ་ཁྱོད་རྣམས་
ལ། །བདག་གི་ལུས་ནི་དབུལ་བར་བགྱི། །སེམས་ཅན་རྣམས་ཀྱི་དོན་གྱི་ཕྱིར། །བྱང་ཆུབ་
སེམས་དག་བདག་གིས་བསྐྱེད། །གང་གིས་བསོད་ནམས་ཉེར་བསགས་རྣམས། །རྫོགས་པའི་
བྱང་ཆུབ་བདག་གིས་བསྔོ། །འགྲོ་འདི་ཀུན་ལ་ཕན་མཛད་ཕྱིར། །དཔལ་ལྡན་གཤིན་རྗེ་མཐར་
བྱེད་གྱུར། །ཅེས་གསུམ་བརྗོད། ལྔ་པ་བཀའ་བསྒོ་བ་ནི། བགེགས་ཀྱི་གཏོར་མར་ཆུ་ཆང་བྲན། ཨོཾ་ཧྲཱིཿཥྚི་བི་ཀྲྀ་ཏཱ་ན་ན་ཧཱུྃ་
ཕཊ་ཀྱིས་བསངས། སྭ་བྷཱ་ཝས་སྦྱངས། བྱིན་རླབས་སྤྱི་ལྟར་བྱས་ལ་སྦྱིན། ཧཱུྃ། མ་རིག་ཉོན་མོངས་ལས་དབང་
གིས། །ནག་པོ་གདུག་པ་སྲིད་གསུམ་བདུད། །བསྒྲལ་ཞིང་ལོག་རྟོག་རྣམས་སྦྱང་ཕྱིར། །སངས་
རྒྱས་ཐམས་ཅད་ཁྲོ་བོ་མཛད། །དུས་གསུམ་སངས་རྒྱས་ཐམས་ཅད་ཀྱང༌། །ཁྲོ་རྒྱལ་གཤིན་རྗེའི་
གཤེད་པོར་སྣང་། །ང་ནི་སངས་རྒྱས་ཐམས་ཅད་ཀྱི། །ཡེ་ཤེས་ཡིན་ཏེ་ཐུགས་ལ་གནས། །ང་ནི་
དུས་གསུམ་མངོན་པའི་ལྷ། །ང་ནི་བདེ་གཤེགས་ཀུན་གྱི་ཐུགས། །ང་ནི་ཁྲོ་རྒྱལ་ཀུན་གྱི་རྗེ། །ང་
427

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ནི་ཉོན་མོངས་བདུད་འདུལ་དཔལ། །ཡེ་ཤེས་སྐུ་ཉིད་རང་བྱུང་བ། །འདུལ་དཀའ་དྲག་པོ་འདུལ་
བའི་ཕྱིར། །ཁྲོ་རྒྱལ་གཤིན་རྗེའི་གཤེད་པོར་མཛད། །གནོད་བྱེད་དམ་སྲི
ཕ་སྲི་བགེགས་ལོག་
འདྲེན། །བར་གཅོད་ལོག་ལྟ་འབྱུང་པོ་རྣམས། །མཆོད་སྦྱིན་གཏོར་མ་འདི་ཁྱེར་ལ། །གནས་
འདིར་མ་འདུག་གཞན་དུ་དེངས། །གལ་ཏེ་མི་འགྲོ་འདུག་གྱུར་ན། །སྐད་ཅིག་ཉིད་ལ་ཉམས་
པར་བགྱིའོ། །ཨོཾ་ཧྲཱིཿཥྚི་བིཾ་ཀྲྀ་ཏཱ་ན་ན་ཧཱུྃ་ཕཊ། གནོད་བྱེད་དམ་སྲི་བགེགས་རིགས་འབྱུང་པོ་ཨུཙྪ་
ཏ་ཡ་ཧཱུྃ་ཕཊ། ཅེས་པ་ཧཱུཾ་བཞི་སྔགས་ཀྱིས་བསྐྲད། དྲུག་པ་མཚམས་གཅོད་སྲུང་འཁོར་བསྒོམ་པ་ནི། ཧཱུྃ། མཁའ་དཀྱིལ་ཉི་
ཤར་གདལ་བ་བཞིན། །བདག་ཉིད་གཤེད་ཆེན་གར་གྱི་སྐུ། །ཐུགས་ཀྱི་སྙིང་པོ་རིང་དུ་
།ཐུགས་?
ལ་བ་བཞན། །བདག་ཉད་
བསྐུལ། །འོད་ཟེར་ལས་བྱུང་འབར་བའི་སྐུ། །སྣང་སྲིད་བདེ་འཆང་དེ་བཞིན་ཉིད། །སྤྲིན་བྲལ་
རྔམ་སྒྲ་ཕྱོགས་བཅུར་གཡོ། །དེ་བསྐུལ་མེ་རི་མཚོན་ཆར་འཁྲིགས། །ཁྲོ་བོ་འབར་བཅས་གཏུམ་
རྔམ་གཏམས། །སྟེང་ཡང་རྡོ་རྗེའི་གུར་ཁང་ལ། །གུར་ནང་རྡོ་རྗེའི་བླ་བྲེ་བྲིས། །འོག་ཀྱང་རྡོ་རྗེའི་
ས་གཞི་ལ། །ཕྱོགས་མཚམས་རྡོ་རྗེའི་ར་གུར་འབར། །བར་མཚམས་རྡོ་རྗེ་མདའི་དྲ་བ། །ཕྱི་
428

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
རོལ་ཡེ་ཤེས་མེ་འོད་འཕྲོ། །ལོག་འདྲེན་དམ་སྲི་རྡུལ་དུ་རློག །བསྐྲད་ཅིང་བར་མཚམས་ཕྱོགས་
བཅུར་སྲུང་། །ཆོས་རྣམས་སྟོང་ཞིང་རྟོག་དང་བྲལ། །དམིགས་མེད་རང་བྱུང་བྱང་ཆུབ་
སེམས། །མཁའ་ལྟར་མཉམ་པ་ཆོས་ཀྱི་དབྱིངས། །སྐྱེ་འགག་བྲལ་བའི་ངང་ཉིད་ལས། །ཡོད་
པ་མ་ཡིན་མེད་པ་མིན། །སྟོང་པ་ཉིད་ལས་ཆོ་འཕྲུལ་བྱུང༌། །དེ་ཉིད་ཡེ་ཤེས་རོལ་པའི་
དབྱིངས། །སེམས་ཉིད་ངང་ལས་གཡོ་བ་མེད། །སེམས་ཉིད་རོལ་པ་སྣང་བ་ཡང་། །སྤྲིན་དང་
སེམས་འང་རོལ་
འཇའ་ཚོན་ཁུག་རླངས་བཞིན། །ཡེ་ཤེས་སྒྱུ་མའི་རང་བཞིན་ལས། །དངོས་པོ་སྐྱེ་བ་ཉིད་ཀྱིས་
སྟོང༌་། །ཆོས་རྣམས་ཐམས་ཅད་ཐིག་ལེར་འདུས། །ཐིག་ལེ་རོལ་པའི་བྱིན་རླབས་
ལས། །སེམས་ཀྱི་རང་བཞིན་བརྟན་ཐོབ་ནས། །ཡེ་ཤེས་ཕྱག་རྒྱ་དྲོད་ལ་དབབ། །བགེགས་
དང་ལོག་འདྲེན་མིང་ཡང་མེད། །མཚམས་གཅོད་སྲུང་འཁོར་གདོད་ནས་གྲུབ། །ཨོཾ་ཡ་མཱནྟ་ཀ་
བཛྲ་རཀྵ་མ་ཧཱ་ཏི་ལ་ཀ་ཛྙཱ་ན་ཙཀྲ་ཝརྟི་ཨེ་ཧཱུྃ་ཧཱུཾ། ཞེས་བརྗོད། བདུན་པ་མཆོད་པ་རྣམས་བྱིན་བརླབ་ཅིང་བྱིན་དབབ་པ་
ནི། ཤ་ཆེན་གུ་གུལ་དང་སྦྱར་བའི་སྤོས་སྲེག །རོལ་མོའི་སྒྲ་དང་བཅས་ཏེ། ཧཱུྃ། ནམ་མཁའི་མཐའ་དང་མཉམ་པའི་
429

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དབྱིངས་ཉིད་ན། །བཅོམ་ལྡན་རྡོ་རྗེ་ཁྲོ་རྒྱལ་འཁོར་དང་བཅས། །རྒྱལ་བ་སྲས་བཅས་སྲུང་མ་
དམ་ཚིག་ཅན། །མཁའ་འགྲོ་བླ་མའི་ཚོགས་ལ་ཕྱག་འཚལ་མཆོད། །བདག་ནི་རྒྱལ་སྲིད་མཐོ་
རིས་ལོངས་སྤྱོད་དང༌། །འདོད་པའི་ཡོན་ཏན་སྒྲུབ་པ་མ་ལགས་ཏེ། །འགྲོ་ལ་སྙིང་བརྩེས་སངས་
རྒྱུས་བསྟན་པ་སྲུང༌།
།བསྟན་པ་འཇིག་བྱེད་སྒྲོལ་བར་དོན་བརྩོན་པ། །ཡེ་ཤེས་སྒྲིབ་མེད་ཁྱེད་
ཀྱིིས་ས་ལེར་མཁྱཻན། །བཅོམ་ལྡན་འཇམ་དཔལ་ཁྲོ་རྒྱལ་གཤིན་རྗེའི་གཤེད། །ཚེ་རབས་སྔོན་
ནས་སྨོན་ལམ་འབྲེལ་བའི་ལྷ། །སྔོན་གྱི་ཐུགས་དམ་རྣལ་འབྱོར་བདག་དང་གཅིག །སྔོན་ཚེ་ལྷ་
མཆོག་ཁྱོད་ཉིད་བསྙེན་ཞིང་བསྒྲུབས། །ད་ལྟར་རྩེ་གཅིག་བདག་གི་ཡི་དམ་ལྷ། །ཐུགས་དམ་
འབྲེལ་བའི་ལྷ་མཆོག་བདག་བསྒྲུབ་ན། །ཐུགས་རྗེ་རྩེ་གཅིག་རྒྱུན་གྱིས་བདག་ལ་
དགོངས། །བདག་ལུས་དུམ་བུ་སྟོང་དུ་གཏུབ་གྱུར་ཀྱང༌། །ཡི་དམ་ལྷ་མཆོག་ཁྱོད་ཉིད་གཏན་མི་
གཏོང་།
།མི་སྲིད་སྲིད་པའི་དགྲ་དང་བགེགས་བྱུང་ན། །ཁྲོ་རྒྱལ་མཐུ་ཆེན་ཁྱོད་ཀྱིས་མཐུ་སྩོལ་
ཅིག །བཅོམ་ལྡན་དབང་ཆེན་ཁྱོད་ཀྱིས་དབང་སྐུར་ཅིག །ཐུགས་རྗེས་བདུད་འདུལ་གཤིན་རྗེའི་
430

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
གཤེད་ཀྱི་ལྷ། །ཁྲོ་རྒྱལ་གཤིན་རྗེའི་གཤེད་ནི་འདིར་གཤེགས་ཤིག །གཤེགས་ནས་སྐུ་གསུང་
ཐུགས་ཀྱི་དངོས་གྲུབ་སྩོལ། །དུས་ཀྱི་བསྐལ་པ་མེ་ཆུ་རླུང་འཁྲུགས་ཀྱང་། །ཁྱོད་ཉིད་གཅིག་པུས་
ཐམས་ཅད་ཞི་བར་མཛོད། །ནད་མཚོན་མུ་གེའི་བསྐལ་པ་འཇིག་མཛད་པ། །གཤིན་རྗེའི་གཤེད་
ཆེན་ཁྲོ་རྒྱལ་འདིར་གཤེགས་ལ། །ཐུགས་རྗེའི་ཞལ་བཟང་བདག་ལ་བསྟན་དུ་གསོལ། །དཀོན་
མཆོག་སྤོང་ཞིང་དམ་ཚིག་འབྲལ་མེད་པ། །ཐལ་བར་རློགས་ཤིག་ཁྲོ་རྒྱལ་གཤིན་རྗེའི་
གཤེད། །ཨོཾ་ཨཱཿབཛྲ་ཨཧཱུཾ། པཱ་ཏྱཾ། པུཔྥེ། དྷུ་པེ། ཨཱ་ལོ་ཀེ། གནྣེ། ནཻ་ཝི་དྱེ། ཤབྟ་པྲ་ཏཱིཙྪ་མ་
ཧཱ་ཀྲོ་དྷ་ཛྙཱ་ན་ཨཱ་ཝེ་ཤ་ཡ་ཨ་ཨ་ཨཿ ཨོཾ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿ ཨོཾ་མ་ཧཱ་རཀྟ་ཛྭ་ལ་མཎྜལ་ཧཱུྃ་
ཧཱུྃ ཨོྃ་མ་ཧཱ་བ་ལིངྐ་ཏེ་ཛ་བ་ལིངྐ་བ་ལ་བ་ཏེ་གུ་ཧྱ་ས་མ་ཡ་ཧཱ་ཧྲཱིཿཋཱ ཨོཾ་སརྦ་པཱུ་ཛ་མ་ཧཱ་ཀྲོ་དྷ་
ཛྙཱ་ན་ཨཱ་ཝེ་ཤ་ཡ་ཨ་ཨ་ཨཿ ཞེས་སྔགས་རྣམས་ལན་གསུམ་བརྗོད། བརྒྱད་པ་དམ་བཅའ་བ་ནི། ཧོཿ བཅོམ་ལྡན་
ཐཱཿ ཱཿ དཔལ་ཆེན་ཁྲོ་རྒྱལ་གཤིན་རྗེའི་གཤེད། །ཚེ་རབས་སྔོན་ནས་ལས་དང་ཐུགས་རྗེ་དང༌། །སྨོན་
ལམ་རྒྱུན་གྱིས་རྣལ་འབྱོར་བདག་དང་འབྲེལ། །ཐུགས་དམ་འབྲེལ་བའི་ལྷ་མཆོག་གཤིན་རྗེའི་
431

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གཤེད། །སྲོག་ལ་བབ་ཀྱང་ལྷ་མཆོག་ཁྱོད་མི་གཏོང་། །ཐུགས་རྗེ་རྩེ་གཅིག་རྒྱུན་གྱིས་བདག་ལ་
དགོངས། །ལྷ་མཆོག་བདག་ལ་དབང་བསྐུར་བྱིན་གྱིས་རློབས། །སྐུ་གསུང་ཐུགས་ཀྱི་དངོས་
གྲུབ་བསྩལ་དུ་གསོལ། །བྱམས་པའི་ཞལ་བཟང་བདག་ལ་བསྟན་དུ་གསོལ། །ཞེས་བརྗོད། དགུ་པ་
ཚོགས་བསག་པ་ནི། ཧཱུཾ། བདག་ཉིད་ཁྲོ་རྒྱལ་སྐུར་གསལ་བའི། །སྙིང་གར་ཨ་ལས་ཉི་མའི་
དལ། །དེའི་སྟེང་ཧཱུྃ་ལས་རྡོ་རྗེ་ཆེ། །ནག་པོ་རྩེ་དགུ་རྭ་གདེངས་པའི། །ལྟེ་བར་ཧཱུྃ་ཡིག་ནག་པོ་
འབར། །དེ་ལས་འོད་ཟེར་རབ་འཕྲོས་པས། །བླ་མ་དཀོན་མཆོག་རིག་པའི་ལྷ། །རྡོ་རྗེ་
འཇིགས་བྱེད༵་ལ་སོགས་པ། །མདུན་གྱི་ནམ་མཁར་སྤྱན་དྲངས་གྱུར། །ཆོས་དབྱིངས་འོག་མིན་
ཕྱོགས་བཅུའི་ཞིང་ཁམས་ནས། །སྐྱེ་མེད་ཆོས་སྐུ་ལོངས་སྐུ་རྫོགས་པའི་སྐུ། །སྤྲུལ་སྐུ་ཆོས་ཉིད་
དགེ་འདུན་སྲས་བཅས་ལ། །ལུས་ངག་ཡིད་གསུམ་དང་བས་ཕྱག་འཚལ་ལོ། །ཕྱི་ནང་གསང་
བའི་མཆོད་སྤྲིན་རྒྱ་ཆེན་པོ། །དངོས་འབྱོར་ཡིད་ཀྱིས་རྣམ་སྤྲུལ་འཇིག་རྟེན་བཀང༌། །སྐུ་གསུམ་
ལྷུན་རྫོགས་སངས་རྒྱས་ཐམས་ཅད་དང༌། །བྱང་ཆུབ་སེམས་སོགས་ཀུན་ལ་རྒྱས་པར་
432

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
འབུལ། །འདོད་ཆགས་ལ་སོགས་ཉོན་མོངས་དབང་གིས་ནི། །ལུས་ངག་ཡིད་ཀྱིས་སྡིག་པ་ཅི་
བགྱིས་པ། །ཐམས་ཅད་སྐུ་གསུམ་རྡོ་རྗེའི་བདེ་གཤེགས་དང༌། །བྱང་ཆུབ་སྤྱན་སྔར་མ་ལུས་
བཤགས་པར་བགྱི། །ཕྱོགས་བཅུ་དུས་གསུམ་སངས་རྒྱས་ཐམས་ཅད་དང་། །བྱང་ཆུབ་སེམས་
དཔའ་དག་དང་འགྲོ་བ་ཡི། །རྒྱ་ཆེན་རབ་ཟབ་བསོད་ནམས་